rejauldu/bengali-wikipedia huggingface dataset:
রাম বাহাদুর সুব্বা হলেন সিকিমের সিকিম ডেমোক্রেটিক ফ্রন্টের রাজনীতিবিদ। তিনি ২০০৯ এবং ২০১৪ সালে সিকিম বিধানসভা নির্বাচনে সোরেং-চকুং বিধানসভা কেন্দ্র  থেকে সিকিম ডেমোক্র্যাটিক ফ্রন্টের প্রার্থী হিসাবে নির্বাচিত হয়েছিলেন। তিনি ২০১৪ থেকে ২০১৯ পর্যন্ত পবন চামলিংয়ের পঞ্চম মন্ত্রকের মানবসম্পদ উন্নয়ন, ক্রীড়া ও যুব বিষয়ক, আইন বিষয়ক মন্ত্রী ছিলেন।Myneta   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সিকিম বিধানসভার সদস্য ২০১৪-২০১৯ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সোরেং জেলার ব্যক্তি বিষয়শ্রেণী:সিকিম বিধানসভার সদস্য ২০০৯-২০১৪ বিষয়শ্রেণী:লিম্বু ব্যক্তি
ব্রাসেলীয় উপভাষা (অন্যান্য নাম: ব্রাসেলিয়ার মারোল্‌স, মারোলেন) হচ্ছে ওলন্দাজ ভাষার একটি নিকট-বিলুপ্ত উপভাষা যেটি বেলজিয়ামের রাজধানী ব্রাসেল্‌সে প্রচলিত ছিল। ব্রাবানশীয় উপভাষা থেকে উদ্ভুত এই উপভাষাটি একসময় ব্রাসেল্‌স নগরীতে প্রচলিত প্রধান মৌখিক ভাষা হিসাবে ব্যবহৃত হতো।Mary Anne Evans, Frommer's Brussels and Bruges Day by Day. First Edition (Hoboken: John Wiley & Sons, 2008), 71. এই উপভাষাটির উপর ভিত্তি করেই বেলজীয় কার্টুনিস্ট অ্যার্জে তাঁর বিখ্যাত কমিক্স দ্য অ্যাডভেঞ্চার্স অফ টিনটিন () এর বেশ কিছু কাল্পনিক ভাষা তৈরি করেন।   ইতিহাস  নেদারল্যান্ডস ও বেলজিয়ামে স্পেনীয় শাসনামলে ব্রাবান্ট অঞ্চলের নিম্ন শ্রেণির মানুষের মধ্যে ব্রানানশীয় উপভাষা গড়ে উঠে। ব্রাসেলীয় হলো ব্রাসেল্‌স নগরে প্রচলিত ব্রাবানশীয়রই একটি শাখাভাষা। ১৯ শতাব্দীতে ব্রাসেল্‌স বেলজিয়ামের রাজধানীতে পরিণত হয় এবং এর ফলে সারা দেশ থেকে মানুষ কর্মসংস্থানের উদ্দেশ্যে ব্রাসেল্‌সে আসতে থাকে। বহুভাষী ব্রাসেলস শহরে সরকারি কাজে তখন ফরাসি ভাষা প্রচলিত থাকায় স্থানীয় উপভাষার যথাযথ মূল্যায়ন হয় নি। ১৯১৪ সাল নাগাদ স্কুল পড়ুয়া ব্রাসেলীয়-ভাষী শিক্ষার্থীরা পুরোপুরি ফরাসি ভাষী হয়ে উঠে। বর্তমানে মাতৃভাষা হিসাবে উপভাষাটির কোনো মৌখিক ব্যবহার নেই, যদিও কেউ কেউ দাবি করেন যে তাঁরা এই ভাষায় কথা বলতে পারেন। ব্রাসেলীয়-এর বিবর্তনের ধারা ও বিলুপ্তির সঙ্গে বাংলাদেশের রাজধানী ঢাকায় প্রচলিত ঢাকাইয়া কুট্টি ভাষা ও ঢাকাইয়া উর্দু সাদৃশ্যপূর্ণ, যদিও এই দুইটি ভাষা এখনো পুরান ঢাকার অধিবাসীদের মধ্যে প্রচলিত আছে।   দ্য অ্যাডভেঞ্চার্স অফ টিনটিনে   বেলজীয় কার্টুনিস্ট অ্যার্জে তাঁর বিখ্যাত কমিক্স সিরিজ দ্য অ্যাডভেঞ্চার্স অফ টিনটিন এর জন্য তাঁর দ্বারা সৃষ্ট কাল্পনিক ভাষা সিলদাভীয় ও বর্দুরীয়কে ব্রাসেলীয়-এর উপর ভিত্তি করে তৈরি করেন।Hergé's Syldavian যেমন: কমিক্সের সিলদাভিয়ার কোট-অফ-আর্মে সিলদাভীয় ভাষায় লিখিত ছিল সিলদাভিয়ার নীতিবাক্য। এতে লেখা ছিল Eih bennek, eih blavek, বাংলাতে: "আমি এখানে, আমি থাকি এখানে"দেখুন, দুঃসাহসী টিনটিন:ওটোকারের রাজদণ্ড।।  আবার, বর্দুরীয় ভাষায়, বর্দুরীয় শব্দ "mänhir", যার বাংলা অর্থ হতে পারে "জনাব" বা "স্যার", ওলন্দাজ শব্দ mijnheer থেকে আগত।দেখুন, দুঃসাহসী টিনটিন:ক্যালকুলাসের কাণ্ড। এছাড়াও কমিক্সে ব্যবহৃত বিভিন্ন স্থানের নামও তিনি ব্রাসেলীয় থেকেই নিয়েছেন। যেমন: টিনটিন কমিক্সে মধ্যপ্রাচ্যতে অবস্থিত একটি কাল্পনিক দেশ খেমেদ এর রাজধানী Khemkhâh নগরীর নাম একটি ব্রাসেলীয় শব্দ, যার অর্থ "আমার শীত লাগছে"দেখুন, দুঃসাহসী টিনটিন:কালো সোনার দেশে।।কমিক্সটির মূল ফরাসি সংস্করণে, আরেকটি কাল্পনিক রাষ্ট্র সান থেওদোরোসে প্রচলিত আদিবাসী ভাষা আরুম্বায়া ভাষাও ব্রাসেলীয়-এর উপর ভিত্তি করেই তৈরিদেখুন, দুঃসাহসী টিনটিন:কানভাঙা মূর্তি।।   উদাহরণ        তথ্যসূত্র   বিষয়শ্রেণী:ওলন্দাজ উপভাষা বিষয়শ্রেণী:ব্রাসেলসের সংস্কৃতি বিষয়শ্রেণী:বেলজিয়ামের ভাষা বিষয়শ্রেণী:টিনটিন
মঞ্জুরুল করিম ( ইংরেজি Manzoor Ul Karim) বাংলাদেশ স্কাউটসের প্রধান জাতীয় কমিশনার হিসাবে দায়িত্ব পালন করেছেন।  তিনি স্বরাষ্ট্র, যোগাযোগ, তথ্য, স্বাস্থ্য, বেসামরিক বিমান চলাচল ও পর্যটন, শ্রম ও জনশক্তি সহ বিভিন্ন মূল মন্ত্রণালয়ে বাংলাদেশ সরকারের সেক্রেটারি হিসাবে দায়িত্ব পালন করেছিলেন।  তিনি নোয়াখালী জেলায় স্বাধীন বাংলাদেশের প্রথম পতাকা উত্তোলন করেছিলেন,  তখন তিনি নোনোয়াখালীর জেলা প্রশাসক (ডিসি) হিসাবে নিয়োজিত ছিলেন।  ১৯৯০ সালে তিনি বিশ্ব স্কাউটিংয়ের ব্যতিক্রমী সেবার জন্য বিশ্ব স্কাউট সংস্থা একমাত্র বিশিষ্ট ২০৬ তম ব্রোঞ্জ ওল্ফকে ভূষিত হন।   করিম সাহেব ৪ ডিসেম্বর ২০১৭ এ ঢাকার অ্যাপোলো হাসপাতালে  মারা যান। তিনি রেখে গেছেন তার একমাত্র ছেলে মুনাজ্জির শেহমত করিম, পুত্রবধু গুলনাজ আলম, তাঁর একমাত্র মেয়ে নওশিন ফারজানা করিম, জামাতা আমিনুল হক এবং ২ নাতি নাতনী।   তথ্যসূত্র    বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:ব্রোঞ্জ উলফ পুরস্কার বিজয়ী বিষয়শ্রেণী:বাংলাদেশে স্কাউটিং ও গাইডিং
এই বিষয়শ্রেণীটি বর্তমানে চলমান বা সক্রিয় নিবন্ধ অপসারণ বিতর্কগুলো ধারণ করছে।   সকল বিতর্ক  টেমপ্লেট সহযোগে এবং বিষয়ানুসারে নিচের উপবিষয়শ্রেণীসমূহে যুক্ত রয়েছে:   উপরের যেকোন একটি কোড ব্যতীত যেকোন অপসারণ বিতর্ককে “বিতর্ক এখনো শ্রেণীবিভক্ত করা হয়নি” বিষয়শ্রেণীর অধীন যুক্ত করবে। যদি বর্তমানে ঐ বিষয়শ্রেণীতে কোন বিতর্ক না থাকে তাহলে মনে করে নিতে হবে বর্তমানে সক্রিয় সকল নিবন্ধ অপসারণের বিতর্কই যথাযথ বিষয়শ্রেণীতে যুক্ত করা হয়েছে। এর মানে এই নয় যে বিষয়শ্রেণীটিতে কোন ত্রুটি রয়েছে।  বিষয়শ্রেণী:উইকিপিডিয়া অপসারণ বিষয়শ্রেণী:উইকিপিডিয়া আলোচনাসভা
thumb|right|250px|জংলি ঝুমকো  জংলি ঝুমকো হল ঝোপ-ঝাড় ও বনে জঙ্গলে বেড়ে ওঠা এক ধরনের লতা জাতীয় ফুল গাছ বিশেষ। এটি আরোহী লতা। আকর্ষীর মাধ্যমে কোনো ধারককে আঁকড়ে ধরে বেয়ে ওঠে। এ লতার বৈজ্ঞানিক নাম Passiflora foetida এবং ইংরেজি নাম Wild Passion Flower। এটি Passifloraceae পরিবারের অন্তর্ভুক্ত।জংলি ঝুমকো - দৈনিক প্রথম আলো (০৮ ডিসেম্বর, ২০১৬)  আবাসস্থল বাংলাদেশ, মিয়ানমার, শ্রীলঙ্কা, চীন, মাদাগাস্কার ও উত্তর অস্ট্রেলিয়ায় এ লতার বিস্তৃতি রয়েছে। তবে অনুমান করা হয়, এর আদি আবাস দক্ষিণ আমেরিকা, যা পরবর্তীকালে উষ্ণমণ্ডলীয় এলাকায় ছড়িয়ে পড়েছে।  ফুল জংলি ঝুমকো প্রজাতিটির ফুলের রং দুই ধরনের হয়। সাদা ও বেগুনি। তবে সাদা রঙা ফুল সহজে দেখা যায় না। বেগুনি রংটিই বেশি দেখা যায়। এ ফুল সুগন্ধি নয়, তবে দেখতে আকর্ষণীয়। বৃতি পাঁচটি, দল পাঁচটি এবং বৃতি নল থেকে কিছুটা খাটো। ফুল ফোটার সময় মে থেকে ডিসেম্বর পর্যন্ত।  পাতা পাতা একান্তর ও দুই খাঁজ বিশিষ্ট।  ফল ফল বহুবীজী। ফল পাকলে কমলা লাল বর্ণ ধারণ করে। পাকা ফল খাওয়া যায়। স্বাদে মিষ্টি ও রসাল। কিন্তু কাঁচা ফল বিষাক্ত। তাই ভক্ষণযোগ্য নয়।  ব্যবহার পৃথিবীর বিভিন্ন দেশে বেড়া দিতে এবং বাড়ির চারপাশের উন্মুক্ত স্থান ঢাকার জন্য এ লতা লাগানো হয়।  বংশবিস্তার বীজ দ্বারা বংশবৃদ্ধি ঘটে। পানি জমে থাকে না এ রকম রোদ-ছায়াময় জায়গায় এ লতা ভালো জন্মে।  বাংলাদেশে এর বর্তমান অবস্থা বাংলাদেশের পাহাড়ি বন থেকে আবাসস্থল ধ্বংসের ফলে এবং অতিরিক্ত গাছ কাটার কারণে লতাটি দিন দিন কমে যাচ্ছে। এ বুনো ফুলটি অবহেলিত ও অরক্ষিতও বটে। পাহাড়ি এলাকায় বন বিনাশ, আবাসস্থল ধ্বংস, নগরায়ণ, প্রাকৃতিক জমি কৃষিতে রূপান্তর এবং জলাশয়ের সংকোচনের ফলে বুনো ফুলের এ প্রজাতিটি হারিয়ে যাচ্ছে।  তথ্যসূত্র  বহিঃসংযোগ   Floridata.com: Passiflora incarnata  Passiflora incarnata: information and pictures  University of Florida Extension  USDA plant profile for purple passionflower includes photographs of flowers and fruits.  বিষয়শ্রেণী:বাংলাদেশের ফুল বিষয়শ্রেণী:পূর্ব মার্কিন যুক্তরাষ্ট্রের উদ্ভিদ বিষয়শ্রেণী:ফ্লোরিডার উদ্ভিদ বিষয়শ্রেণী:মার্কিন যুক্তরাষ্ট্রের উদ্ভিদ বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
বিস্ফোরক বিভাগ ( ) একটি বাংলাদেশ সরকার নিয়ন্ত্রণাধীন সংস্থা যা বাংলাদেশে বাণিজ্যিক বিস্ফোরক নিয়ন্ত্রণের দায়িত্বে নিয়োজিত। এবং বিদ্যুৎ, জ্বালানি ও খনিজ সম্পদ মন্ত্রণালয়ের সাথে যুক্ত।    ইতিহাস  বিস্ফোরক অধিদফতর একটি বাণিজ্যিক বিভাগ যা বাংলাদেশে বাণিজ্যিক বিস্ফোরক এবং জ্বলনযোগ্য পদার্থ নিয়ন্ত্রণের জন্য দায়িত্বপ্রাপ্ত। এর সদর দফতর ঢাকায় তবে বরিশাল, চট্টগ্রাম, খুলনা, রাজশাহী এবং সিলেটে আঞ্চলিক অফিস রয়েছে।   ১৮৮৪ সালের বিস্ফোরক আইনের উপর ভিত্তি করে এটি প্রতিষ্ঠা করা হয়।     আইন  বিস্ফোরক আইন ১৮৮৪ অনুসারে বাংলাদেশে বিস্ফোরক তৈরি, অধিকারে রাখা, ব্যবহার, বিক্রয়, পরিবহন এবং আমদানী নিয়ন্ত্রণ করা হয়।  এ আইনে বিস্ফোরক বলতে গান পাউডার, নাইট্রোগ্লিসারিণ, ডিনামাইট, গানকটন, ব্লাষ্টিং পাউডার, মারকারি (পারদ) বা অন্য ধাতুর ফালমিনেট, রঙিন আতশবাজী ফগ সিগন্যাল, আতশবাজী, ফিউজ, কারতুজ বা উল্লেখিত বিষয়গুলোর সাথে সাদৃশ্য অন্য যেকোন পদার্থকে বুঝায়। যা বিস্ফোরণ ঘটানোর জন্যে ব্যবহৃত হয়ে থাকে।  তথ্যসূত্র   বহিঃসংযোগ   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি প্রতিষ্ঠান বিষয়শ্রেণী:বাংলাদেশ সরকারের অধিদপ্তর
লুকা বেরুলাভা (, ; জন্ম: ২৭ নভেম্বর ২০০২) হলেন একজন জর্জীয় ফিগার স্কেটার। তিনি আন্তর্জাতিক প্রতিযোগিতার মঞ্চে কারিনা সাফিনার সাথে জুটি হিসেবে ফিগার স্কেটিংয়ের পেয়ার স্কেটিং বিভাগে জর্জিয়ার প্রতিনিধি হিসেবে প্রতিদ্বন্দ্বিতা করে থাকেন।  ২০০৫ সালে ফিগার স্কেটিংয়ে অভিষেক করা বেরুলাভা জর্জিয়ার হয়ে ২০২২ শীতকালীন অলিম্পিকে অংশগ্রহণ করেছেন। এছাড়াও তিনি ২০২০ শীতকালীন যুব অলিম্পিকে স্বর্ণ পদক জয়লাভ করেছেন।  প্রারম্ভিক জীবন লুকা বেরুলাভা ২০০২ সালের ২৭শে নভেম্বর তারিখে রাশিয়ার মস্কোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন বেরুলাভা জর্জিয়ার প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি কারিনা সাফিনার সাথে যুগলবদ্ধ হয়ে ফিগার স্কেটিংয়ের পেয়ার স্কেটিং প্রতিযোগিতায় অংশগ্রহণ করেছিলেন। বেরুলাভা সর্বমোট ১৯২.৪৪ পয়েন্ট অর্জন করে সার্বিকভাবে নবম স্থান অধিকার করেছিলেন। শর্ট প্রোগ্রামে ৬৬.১১ পয়েন্ট স্কোর করে তারা নবম স্থান অধিকার করেছিলেন এবং ফ্রি স্কেটিংয়ে ১২৬.৩৩ পয়েন্ট নিয়ে এক ধাপ এগিয়ে অষ্টম স্থানে উঠে এসেছিলেন।  তিনি মরিসি কভিতেলাশভিলি, আনাস্তাসিয়া গুভানোভা, কারিনা সাফিনা, মারিয়া কাজাকোভা এবং গেওর্গি রেভিয়ার সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা শর্ট প্রোগ্রাম/রিদম ডান্সে ২২ পয়েন্ট সংগ্রহ করে শর্ট প্রোগ্রাম/রিদম ডান্সের পরই প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:রুশ পুরুষ পেয়ার স্কেটার বিষয়শ্রেণী:জর্জীয় পুরুষ পেয়ার স্কেটার বিষয়শ্রেণী:জর্জিয়ার অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার
300px|থাম্ব|প্রথম ১১ জন সোভিয়েত নভোচারী, জুলাই ১৯৬৫। এই তালিকায় সোভিয়েত মহাকাশ কর্মসূচি ও রসকসমসের মহাকাশ যাত্রায় অংশগ্রহণকারী নভোচারীদের তালিকাভুক্ত করা হয়েছে, যার মধ্যে রুশ ও অন্যান্য জাতির নভোচারী রয়েছে। ইংরেজি ভাষায় এই নভোচারীরা  (কস্মোনট্) নামে পরিচিত যা আদতে রুশ  (কস্মনাফ়্ৎ) শব্দের ইংরেজায়ন।  কেবল পাঁচজন সোভিয়েত ও রুশ নভোচারী মহাকাশে ভ্রমণ করেছেন: ভালেন্তিনা তেরেসকোভা, স্‌ভেতলানা সাভিৎসকায়া, ইয়েলেনা কন্দাকোভা, ইয়েলেনা সেরোভা ও আনা কিকিনা।  তালিকা  অ–ঔ  ক–ঙ থাম্ব|125px|সোভিয়েত নভোচারী ইউরি গাগারিন, মহাকাশে প্রথম ব্যক্তি।  ইউরি গাগারিন (১৯৩৪–১৯৬৮), মহাকাশে প্রথম ব্যক্তি। —  ভস্তক ১  চ–ঞ  ট–ণ  ত–ন থাম্ব|125px|ভালেন্তিনা তেরেসকোভা, মহাকাশে প্রথম নারী।  গেরমান তিতভ (১৯৩৫–২০০০) —  ভস্তক ২  ভালেন্তিনা তেরেসকোভা8px|♀, মহাকাশে প্রথম নারী। —  ভস্তক ৬  প–ম  য–ল থাম্ব|125px|আলেক্সেই লেওনভ, প্রথম ব্যক্তি যিনি মহাকাশে হেঁটেছেন।  আলেক্সেই লেওনভ (১৯৩৪–২০১৯) —  ভসখদ ২ (মহাকাশে প্রথম হাঁটা), সয়ুজ ১৯  শ–হ থাম্ব|125px|স্‌ভেতলানা সাভিৎসকায়া, প্রথম নারী যিনি মহাকাশে হেঁটেছেন।  ক্লিম শিপেঙ্কো —  সয়ুজ এমএস-১৯  গেন্নাদি স্ত্রেকালভ (১৯৪০–২০০৪) —  সয়ুজ টি-৩, সয়ুজ টি-৮, সয়ুজ টি-১১/১০, সয়ুজ টিএম-১০,  সয়ুজ টিএম-২১/এসটিএস-৭১  স্‌ভেতলানা সাভিৎসকায়া8px|♀ —  সয়ুজ টি-৭/৫, সয়ুজ টি-১২  তথ্যসূত্র  বিষয়শ্রেণী:নভোচারী বিষয়শ্রেণী:রুশ ব্যক্তি
লুনা ই-৩ নং. ২, কখনও কখনও নাসা কর্তৃক লুনা ১৯৬০বি হিসাবে চিহ্নিত করা হয়, হলো লুনা কর্মসূচির অংশ হিসাবে ১৯৬০ সালে মহাশূণ্যে প্রেরণ করা একটি সোভিয়েত মহাকাশযান যা উৎক্ষেপণ ব্যর্থতায় হারিয়ে যায়। এটি ছিলো  ভর বিশিষ্ট লুনা ই-৩ মহাকাশযান, দুটির মধ্যে দ্বিতীয় উৎক্ষেপণ করাটি, যে দুটিই উৎক্ষেপণ ব্যর্থতায় হারিয়ে গিয়েছে। দূরের দিক সহ চাঁদের পৃষ্ঠের চিত্র গ্রহণের জন্য এটি একটি চক্রাকার গতিপথে চাঁদের চারপাশে উড়ে যাওয়ার উদ্দেশ্যে প্রেরিত হয়েছিলো। ই-৩ মহাকাশযানের নকশা ই-২এ-এর মতো ছিল যা আগের লুনা ৩ অভিযানের জন্য ব্যবহার করা হয়েছিলো। যাইহোক, তারা উচ্চতর রেজুলিউশন ক্যামেরা বহন করে এবং কাছা দিয়ে উড়ে যাবার উদ্দেশ্যে তৈরি করা হয়েছিল।   তথ্যসূত্র    বহিঃসংযোগ   Zarya - Luna programme chronology   বিষয়শ্রেণী:লুনা কর্মসূচি
জহুর হোসেন চৌধুরী (জন্মঃ ২৭ জুন, ১৯২২ - মুত্যুঃ ১১ ডিসেম্বর, ১৯৮০) একজন প্রখ্যাত বাংলাদেশী সাংবাদিক। তিনি একাধারে একজন সাংবাদিক, সম্পাদক, কলাম লেখক ও রাজনীতিবিদ। তিনি আজীবন তিনি দৈনিক সংবাদের অন্যতম পরিচালক ছিলেন।   জন্ম ও শিক্ষাজীবন  সাংবাদিক জহুর হোসেন চৌধুরীর জন্ম ১৯২২ সালের ২৭ জুন। বর্তমান ফেনী জেলার দাগনভূঞা উপজেলার রামনগর গ্রামে। তার বাবা ছিলেন সরকারি চাকুরীজীবী। তিনি ছিলেন ম্যাজিস্ট্রেট। তার বাবার কর্মস্থল সিরাজগঞ্জে।  পড়াশুনার হাতেখড়ি পরিবারে। তারপর পাঠশালা ও প্রাইমারী। এরপর তিনি ভর্তি হন সিরাজগঞ্জের এক উচ্চ বিদ্যালয়ে। এই বিদ্যালয় থেকে জহুর হোসেন চৌধুরী ১৯৩৮ সালে ম্যাট্রিক পাস করেন। তারপর জহুর হোসেন চৌধুরী কলকাতার প্রেসিডেন্সি কলেজে আইএ ভর্তি হন। এই কলেজ থেকে তিনি ১৯৪০ সালে আইএ পাসের স্বীকৃতি অর্জন করেন এবং ১৯৪২ সালে ইতিহাসে অনার্সসহ বিএ পাস করেন। ১৯৪৩ সালে তার শারীরিক অসুস্থ হয়ে পড়েন এবং অনেক দিন পর এ অবস্থার উন্নতি হয়। এই অসুস্থতাজনিত কারণে তিনি এমএ পরীক্ষা দিতে পারেননি।জহুর হোসেন চৌধুরী, বিপ্লবীদের কথা.কম, তারিখঃ ১৮/০৩/২০১০   কর্মজীবন  তার সাংবাদিক জীবনের সূচনা হয় প্রয়াত হাবীবুল্লাহ বাহার সম্পাদিত ‘বুলবুল’ পত্রিকায়। ১৯৪৫ সাল থেকে একাদিক্রমে তিনি শিক্ষানবিশ, সম্পাদক ও সাংবাদিক হিসেবে কাজ করেন কলকাতা থেকে প্রকাশিত ‘দ্য স্টেটসম্যান’, ‘কমরেড’ ও ‘স্টার অফ ইন্ডিয়া’ পত্রিকায়। ১৯৪৭ সালে দেশ বিভাগের পর তিনি সাবেক পূর্ব পাকিস্তানে চলে আসেন। সরকারি কয়েকটি পেশাবদল শেষে তিনি আবার সাংবাদিকতায় ফিরে যান। জহুর হোসেন চৌধুরী তার সাংবাদিক জীবনের দ্বিতীয় পর্যায়ে ‘উপাত্ত’ ও ‘পাকিস্তান অবজারভার’ পত্রিকায় কিছুকাল কাজ করার পর ১৯৫১ সালে দৈনিক সংবাদে সহকারী সম্পাদক হিসেবে যোগ দেন। ১৯৫৪ সালে তিনি এ পত্রিকার সম্পাদক নিযুক্ত হন। ১৯৭১ সালের ২৫ মার্চ থেকে ‘সংবাদ’ সাময়িকভাবে বন্ধ থাকা পর্যন্ত তিনি এ পদে অধিষ্ঠিত ছিলেন। দেশ স্বাধীন হলে তিনি ‘কাউন্টার পয়েন্ট’ নামে একটি ইংরেজি সাময়িকী সম্পাদনা করেন। আজীবন তিনি দৈনিক সংবাদের অন্যতম পরিচালক ছিলেন।  দৈনিক সংবাদের পাতায় তিনি ‘দরবার-ই-জহুর’ নামে যে কলাম লিখতেন, তা খুবই জনপ্রিয় ছিল। এসব নিবন্ধেরই বাছাই করা সঙ্কলন ‘দরবার-ই-জহুর’ নামে ১৯৮৫ সালে গ্রন্থাকারে প্রকাশিত হয়।   রাজনৈতিক জীবন  তিনি মুসলিম ছাত্রলীগ, পরে এমএন রায়ের ‘র‌্যাডিক্যাল ডেমোক্রেটিক পার্টি’ সদস্য হন। সাবেক পূর্ব পাকিস্তানে পঞ্চাশের দশকে তিনি ন্যাশনাল আওয়ামী পার্টির (ন্যাপ) প্রাদেশিক কমিটির সদস্য হন। তৎকালীন পাক-চীন মৈত্রী সমিতি এবং পাক-সোভিয়েত মৈত্রী সমিতির প্রতিষ্ঠাতা সম্পাদক ও সদস্যও ছিলেন তিনি। এছাড়া সাবেক পূর্ব পাকিস্তান সাংবাদিক ইউনিয়ন ও পূর্ব পাকিস্তান প্রেসক্লাবেরও তিনি অন্যতম প্রতিষ্ঠাতা। পরে তিনি নেপথ্যে থেকে আওয়ামী লীগ ও বামপন্থীদের মধ্যে আইয়ুববিরোধী আন্দোলনের লক্ষ্যে ঐক্যমোর্চা গঠনেও গুরুত্বপূর্ণ ভূমিকা পালন করেন।   পুরস্কার ও সম্মাননা   একুশে পদক (মরণোত্তর, ১৯৮১)  দৈনিক সংবাদ তার স্মরণে প্রবর্তন করেছে ‘জহুর হোসেন স্মৃতিপদক’   তথ্যসূত্র    বহিঃসংযোগ   জহুর হোসেন চৌধুরী , লেখক: চন্দন সাহা রায়, গুণীজন.কম  বিষয়শ্রেণী:১৯২২-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী সাহিত্যিক বিষয়শ্রেণী:ফেনী জেলার ব্যক্তি বিষয়শ্রেণী:বাঙালি লেখক বিষয়শ্রেণী:সাংবাদিকতায় একুশে পদক বিজয়ী বিষয়শ্রেণী:একুশে পদক বিজয়ী
মহাকাশ বিমান বা স্পেসপ্লেন () একধরনের যান যা পৃথিবীর বায়ুমণ্ডলে বিমানের মতো উড়তে বা গ্লাইড করতে পারে এবং মহাকাশে মহাকাশযানের মতো আচরণ করতে পারে। এর জন্য মহাকাশ বিমানকে বিমান ও মহাকাশযান উভয়ের বৈশিষ্ট্য থাকতে হবে। কক্ষীয় মহাকাশ বিমান অনেকটা সাধারণ মহাকাশযানের মতো এবং উপকক্ষীয় মহাকাশ বিমান অনেকটা উড়োজাহাজের মতো আচরণ করে। আজ পর্যন্ত সমস্ত মহাকাশ বিমান আকাশারোহণ ও ঊর্ধ্বগমনের জন্য রকেট ইঞ্জিন ব্যবহার করে, কিন্তু অবতরণের সময় তারা ক্ষমতাহীন গ্লাইডারের মতো আচরণ করে।  ২০২৪ সালের হিসাব অনুযায়ী, চার ধরনের মহাকাশ বিমান কক্ষপথে উৎক্ষিপ্ত হয়েছে, পৃথিবীর বায়ুমণ্ডলে পুনরায় প্রবেশ করেছে এবং ভূপৃষ্ঠে অবতরণ করেছে: যুক্তরাষ্ট্রের স্পেস শাটল, সোভিয়েত ইউনিয়নের বুরান, যুক্তরাষ্ট্রের বোয়িং এক্স-৩৭ ও চীনের পুনঃব্যবহারযোগ্য পরীক্ষামূলক মহাকাশযান। ড্রিম চেসার যুক্তরাষ্ট্রের এক বেসরকারি মহাকাশ বিমান, যা এখন উন্নয়নের অধীন।  অন্তত দুটি উপকক্ষীয় রকেটচালিত বিমান অপর বাহক বিমানের মাধ্যমে অনুভূমিকভাবে উৎক্ষিপ্ত হয়ে কার্মান রেখাকে (১০০ কিমি) অতিক্রম করেছে: নর্থ আমেরিকান এক্স-১৫ ও স্পেসশিপওয়ান। ২০১৮ সালে স্পেসশিপটু মার্কিন যুক্তরাষ্ট্রের সংজ্ঞা অনুযায়ী ৮০ কিমি উচ্চতা অতিক্রম করে মহাকাশে পৌঁছে গিয়েছিল।  কক্ষীয় মহাকাশ বিমান স্পেস শাটল  বুরান  বোয়িং এক্স-৩৭  চীনের পুনঃব্যবহারযোগ্য পরীক্ষামূলক মহাকাশযান  উপকক্ষীয় মহাকাশ বিমান থাম্ব|উড্ডয়নের সময় নর্থ আমেরিকান এক্স-১৫।  ২০২৪ সালের হিসাব অনুযায়ী, দুটি উপকক্ষীয় রকেটচালিত বিমান কার্মান রেখা (১০০ কিমি) অতিক্রম করে মহাকাশে পৌঁছেছে: নর্থ আমেরিকান এক্স-১৫ ও স্পেসশিপওয়ান। স্পেসশিপটু মার্কিন যুক্তরাষ্ট্রের সংজ্ঞা অনুযায়ী ৮০ কিমি উচ্চতা অতিক্রম করে মহাকাশে পৌঁছেছে, যদিও এটি উচ্চতর কার্মান রেখা অতিক্রম করতে পারেনি। এর কোনোটিই কক্ষপথে প্রবেশের যোগ্য নয়, এবং উৎক্ষেপণের আগে এদের বাহক বিমানের মাধ্যমে উচ্চ উচ্চতায় উত্তোলন করা হয়েছিল।  বর্তমান উন্নয়ন কর্মসূচি ভারত থাম্ব|আরএলভি-টিডি, যা ২০২৪ সাল থেকে "পুষ্পক" নামে পরিচিত। , ভারতীয় মহাকাশ গবেষণা সংস্থা (ইসরো) রিইউজেবল লঞ্চ ভেহিকল (আরএলভি) বলে এক উৎক্ষেপণ যানের উন্নয়ন সম্পন্ন করছে। এটি ভারতের এক টু-স্টেজ-টু-অরবিট পুনঃব্যবহারযোগ্য উৎক্ষেপণ যান নির্মাণের প্রাথমিক ধাপ, যার দ্বিতীয় স্টেজ একটি মহাকাশ বিমান। বিমানটি রকেট ইঞ্জিন ও বায়ুচালিত স্ক্র্যামজেট ইঞ্জিন দ্বারা চালিত হবে। ২০১৬ সালে ইসরো ক্ষুদ্রাকৃতি মহাকাশ বিমান ও একটি কার্যকরী স্ক্র্যামজেট নিয়ে পরীক্ষা সম্পন্ন করেছিল।  এপ্রিল ২০২৩-এ ভারত ঐ মহাকাশ বিমানের এক ক্ষুদ্রাকৃতি প্রতিরূপের এক স্বয়ংক্রিয় অবতরণ মিশন সম্পন্ন করেছিল। এই আরএলভি প্রতিরূপকে চিনুক হেলিকপ্টার থেকে ৪.৫ কিমি উচ্চতায় ছেড়ে দেওয়া হয়েছিল এবং কর্ণাটকের চিত্রদুর্গ এরোনটিকাল টেস্ট রেঞ্জের এক রানওয়েতে এর স্বয়ংক্রিয় গ্লাইডিং সম্পন্ন হয়েছিল। ২০২৪ সালের মার্চ মাসে এই মহাকাশ বিমানের নাম "পুষ্পক" রাখা হয়েছিল।  অন্যান্য প্রস্তাবিত মহাকাশ বিমান  টীকা  তথ্যসূত্র  গ্রন্থপঞ্জি      বহিঃসংযোগ  বিষয়শ্রেণী:মহাকাশযান   বিষয়শ্রেণী:ধরন অনুযায়ী বিমান
দেশি বন শুকর, বুনো শূকর বা রাম বরাহ (), (দ্বিপদ নাম: Sus scrofa) দাঁতাল সর্বভূক যুগ্ম-খুর-যুক্ত চতুষ্পদ। গৃহপালিত শূকরের (শূয়োর) এরা পূর্বপুরুষ। বাংলাদেশের ১৯৭৪জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: স্তন্যপায়ী, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৬৬-১৬৮। ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫১৩  তথ্যসূত্র  বিষয়শ্রেণী:যুগ্ম ক্ষুরযুক্ত চতুষ্পদ বিষয়শ্রেণী:বাংলাদেশের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
হ্যাশকেল হল নন-স্ট্রিকট সিমেনটিকস এবং স্ট্রং স্ট্যাটিক টাইপিংয়ের সুবিধা সংবলিত একটি প্রমিত, বিভিন্ন ধরনের অ্যাপ্লিকেশান নির্মাণের জন্য ব্যবহারোপযোগী, বিশুদ্ধ ফাংশনাল প্রোগ্রামিং ভাষা। নৈয়ায়িক হ্যাশকেল কারি এর নামে এটির নামকরণ করা হয়েছে। হ্যাশকেলের সর্বশেষ প্রকাশিত সংস্করণ হল হ্যাশকেল ২০১০। ২০১৬ 'এর মে'তে একদল প্রোগ্রামার হ্যাশকেলের পরবর্তী ভার্সন হ্যাশকেল ২০২০ প্রকাশের জন্য কাজ শুরু করেছে।  টাইপ অনুমিতি সংযুক্ত টাইপ পদ্ধতি এবং লেইজি ইভ্যুলশন হ্যাশকেলের অন্যতম গুরুত্বপূর্ণ বৈশিষ্ট্য। টাইপ ক্লাসগুলো সর্বপ্রথম হ্যাশকেল প্রোগ্রামিং ভাষায় দেখা যায়। গ্লাসগো হ্যাশ্কেল কম্পাইলার হল এটির প্রধান সংকলনকারী।  শুরুর দিককার হ্যাশকেল প্রস্তুতকারী দলটির প্রাথমিক প্রচেষ্টায় নির্মিত মিরান্ডা প্রোগামিং ভাষার সিমেন্টিকসের উপর ভিত্তি করে হ্যাশকেল তৈরি করা হয়েছে। এটি শিক্ষা ও শিল্পক্ষেত্রে ব্যাপকভাবে ব্যবহার করা হয়ে থাকে।   ইতিহাস  ১৯৮৫ সালে,রিসার্চ সফটওয়্যার লিমিটেড কর্তৃক মিরান্ডা প্রোগ্রামিং ভাষাটি প্রকাশের পর থেকেই,লেইজি ফাংশনাল বৈশিষ্ট্যনির্ভর প্রোগামিং ভাষাগুলোর প্রতি সাধারণ প্রোগ্রামারদের আগ্রহ বাড়তে থাকে। ১৯৮৭ সাল নাগাদ এক ডজনের ও বেশি অপেক্ষিক ভাষার উদ্ভাবন হয়। মিরান্ডা ছিল সবচাইতে জনপ্রিয়।  ১৯৮৭ সালে ওরেগনের পোর্টল্য়ান্ডে এফপিসিএ(ফাংশনাল প্রোগ্রামিং ল্য়াঙ্গুয়েজ এবং কম্পিউটার আর্কিটেকচার) সম্মেলন হয়। সেখানে এই ভাষাগুলির মধ্যে একটি মানদন্ড নির্ধারণের জন্য চিন্তাভাবনা করা হয়।  তথ্যসূত্র   বহিঃসংযোগ   বিষয়শ্রেণী:শিক্ষায়তনিক প্রোগ্রামিং ভাষা বিষয়শ্রেণী:১৯৯০-এ সৃষ্ট প্রোগ্রামিং ভাষা বিষয়শ্রেণী:শিক্ষামূলক প্রোগ্রামিং ভাষা বিষয়শ্রেণী:ফাংশনভিত্তিক প্রোগ্রামিং ভাষা
পূর্ব রেল ফুটবল ক্লাব হল একটি ভারতীয় সিএফএল ফুটবল ক্লাব। এটি একটি কলকাতা-ভিত্তিক দল। আইএফএ শিল্ড সহ ভারতের একাধিক সর্বোচ্চ স্তরের ট্যুর্নামেন্ট খেলেছে এই দল। ১৯৪৪ সালে সেই সময়কার উক্ত সর্বোচ্চ ট্যুর্নামেন্টটি জয়ও করেছিল পূর্ব রেল। ১৯৫৮ সালে পূর্ব রেল ক্যালকাটা ফুটবল লিগ জয় করে। এক সময় ডুরান্ড কাপেও এই দলটিকে একটি শক্তিশালী দল মনে করা হত। ১৯২৭ সালে উক্ত ট্যুর্নামেন্টে এই দল ফাইনালে উঠেছিল।  ভারতীয় জাতীয় ফুটবল দলের অনেক প্রাক্তন সদস্য এই দলের প্রতিনিধিত্ব করেছেন। এঁদের মধ্যে অন্যতম হলেন প্রদ্যুৎ বর্মণ, সাহু মেওয়ালাল ও প্রদীপকুমার বন্দ্যোপাধ্যায়।  সাফল্য লিগ কলকাতা ফুটবল লিগ চ্যাম্পিয়ন (১): ১৯৫৮  কাপ আইএফএ শিল্ড চ্যাম্পিয়ন (১): ১৯৪৪ রানার্স-আপ (১): ১৯৫৭ ডুরান্ড কাপ রানার্স-আপ (১): ১৯২৭List of Durand Cup tournament winners and runner-ups  rsssf.com. Rec.Sport.Soccer Statistics Foundation. Retrieved 7 May 2021. রোভার্স কাপ রানার্স-আপ (১): ১৯৪৯ ডিসিএম ট্রফিList of winners and runners-ups of the DCM Trophy  www.rsssf.com. RSSSF. Retrieved 20 April 2021. রানার্স-আপ (২): ১৯৫৩, ১৯৫৭ বরদলৈ ট্রফি চ্যাম্পিয়ন (১): ১৯৬৭ রানার্স-আপ (১): ১৯৬৮ সাইত নাগজি ফুটবল টুর্নামেন্ট রানার্স-আপ (১): ১৯৫৮ ট্রেডস কাপ চ্যাম্পিয়ন (৩): ১৯১০, ১৯২৪, ২০০৫ রানার্স-আপ (২): ২০০৪, ২০০৭  কোচবিহার কাপ চ্যাম্পিয়ন (১): ১৯৩০ দার্জিলিং গোল্ড কাপ চ্যাম্পিয়ন (১): ১৯৭৮ মোহন কুমার মঙ্গলম ফুটবল টুর্নামেন্ট চ্যাম্পিয়ন (১): ১৯৮০ অল ইন্ডিয়া ইন্টার-রেলওয়ে ট্রফি চ্যাম্পিয়ন (৪): ১৯৯৪, ১৯৯৯, ২০০৩-০৪, ২০০৫ বিবেকানন্দ গোল্ড কাপ চ্যাম্পিয়ন (১): ২০১৫ সর্বভারতীয় আরপিএফ ফুটবল চ্যাম্পিয়নশিপ চ্যাম্পিয়ন (১): ২০১৭  আরও দেখুন কলকাতায় ফুটবল ভারতের ফুটবল ক্লাবের তালিকা ভারতীয় রেলওয়ে ক্রীড়া উন্নয়ন বোর্ড রেলওয়ে ফুটবল দল  তথ্যসূত্র   বহিঃসংযোগ   সকারওয়েতে ইস্টার্ন রেলওয়ে এফসি ইস্টার্ন রেলওয়ে এফসি বিসকারে  বিষয়শ্রেণী:ভারতের ফুটবল ক্লাব বিষয়শ্রেণী:কলকাতায় খেলাধুলা বিষয়শ্রেণী:১৮৮২-এ ভারতে প্রতিষ্ঠিত বিষয়শ্রেণী:১৮৮২-এ প্রতিষ্ঠিত ফুটবল ক্লাব বিষয়শ্রেণী:কলকাতার ফুটবল ক্লাব
সুরিন্দর সিং বাজওয়া (আনু. ১৯৫৫ – ২১ অক্টোবর ২০০৭) দিল্লির ডেপুটি মেয়র ছিলেন। তিনি ভারতীয় জনতা পার্টির সদস্য ছিলেন এবং এপ্রিল ২০০৭ সালে আনন্দ বিহার ওয়ার্ডের কাউন্সিলর নির্বাচিত হন। Bajwa succumbs to injuries , ExpressIndia.com, 21 October 2007  ২০ অক্টোবর ২০০৭-এ বাজওয়াকে তার বাড়িতে রিসাস ম্যাকাক বানরদের একটি দল আক্রমণ করেছিল এবং মাথায় গুরুতর আঘাত পেয়ে প্রথম তলার বারান্দা থেকে তিনি পড়ে গিয়েছিলেন। ২১ অক্টোবর ২০০৭-এ তিনি সেই আঘাতেই মারা যান।    তথ্যসূত্র   বিষয়শ্রেণী:১৯৫০-এর দশকে জন্ম বিষয়শ্রেণী:২০০৭-এ মৃত্যু বিষয়শ্রেণী:ভারতে দুর্ঘটনাজনিত মৃত্যু বিষয়শ্রেণী:দিল্লির ব্যবসায়ী বিষয়শ্রেণী:দিল্লির রাজনীতিবিদ বিষয়শ্রেণী:দিল্লির ভারতীয় জনতা পার্টির রাজনীতিবিদ বিষয়শ্রেণী:ভারতীয় শিখ বিষয়শ্রেণী:পাঞ্জাবি ব্যক্তি বিষয়শ্রেণী:প্রাণীর আক্রমণে মৃত্যু
উম্মুল কুরা বিশ্ববিদ্যালয় (UQU) ( ) সৌদিআরব এর ইসলামিক সরকারি বিশ্ববিদ্যালয়। বিশ্ববিদ্যালয় নামকরণ এর আগে ১৯৪৯ সালে শরীয়া (ইসলামিক আইন) কলেজ হিসাবে পরিচালিত হয়। ১৯৮১ সালে একে বিশ্ববিদ্যালয়ে উন্নিত করা হয় এবং নামকরণ করা হয় উম্মুল কুরা।   শুরুর দিকে ইসলামী বিশ্ববিদ্যালয় হিসাবে ইসলামী আইন এবং আরবি ভাষা অধ্যয়নের ডিগ্রি প্রদান করত।এখন প্রযুক্তি ম্যানেজমেন্ট, বিজনেস ম্যানেজমেন্ট, ইসলামিক ইকোনমিকস, মার্কেটিং, ইঞ্জিনিয়ারিং, টেকনোলজি, মেডিসিন, এডুকেশন, আর্কিটেকচার, অ্যাপ্লাইড, সোশ্যাল অ্যান্ড ইঞ্জিনিয়ারিং সায়েন্সের মতো বিভিন্ন বিষয়ে আরও কোর্স করা হয়ে থাকে। ২০১৫ সালে, বার্ষিক বাজেট ছিল ৩ বিলিয়ন রিয়াল।   ইতিহাস  এটি বাদসাহ আবদুল আজিজ ইবনে সৌদ প্রতিষ্ঠা করেন। তৎকালীন সময় মক্কাতে এটিই ছিলো সর্বোচ্চ শিক্ষাপ্রতিষ্ঠান। ১৯৮১ সালে এটিকে সরকারি পাবলিক বিশ্ববিদ্যালয় ঘোষণা করে।   অনুষদ  বিশ্ববিদ্যালয়ের অধীনে একাধিক কলেজ রয়েছে কলেজ এর অধীনে একাধিক অনুষদ রয়েছে।  দাওয়া অ্যন্ড উসুলে দ্বীন অনুষদ   আকিদাহ বিভাগ  দাওয়া এবং উসুলে দ্বীন বিভাগ  কিতাব এবং সুন্নাহ বিভাগ  ক্বিরাত বিভাগ  আরবি ভাষা অনুষদ   আরবি ভাষা এবং ব্যাকরন বিভাগ  বক্তিতা এবং সমালোচনা বিভাগ  আরবি সাহিত্য বিভাগ  ভাষা ও ইসলামি সংস্কৃত বিভাগ  ব্যবসা অনুষদ   ব্যবসা বিভাগ  ব্যাবস্থাপনা বিভাগ  তথ্য ব্যাবস্থাপনা বিভাগ  ব্যবসা ব্যাবস্থাপনা বিভাগ  এডুকেশন অনুষদ   ইসলামিক শিক্ষা বিভাগ  চারুকলা ও টিচিং মেথড বিভাগ  ফিলোসপি বিভাগ  কলা শিক্ষা বিভাগ  শারীরিক শিক্ষা বিভাগ  নার্সিং বিভাগ  শিক্ষা প্রশাসন ও পরিকল্পনা বিভাগ  ফলিত রসায়ন অনুষদ   পদার্থ বিভাগ  গণিত বিভাগ  রসায়ন বিভাগ  জীববিজ্ঞান বিভাগ  সামাজিক বিজ্ঞান অনুষদ   ভূগোল বিভাগ  ইংরেজি ভাষা বিভাগ  সমাজকর্ম বিভাগ  তথ্য বিজ্ঞান বিভাগ  ইসলামি মিডিয়া বিভাগ  প্রকৌশলী এবং ইসলামিক স্থাপত্য অনুষদ   ইসলামিক স্থাপত্য বিভাগ  তড়িৎ প্রকৌশলী বিভাগ  যন্ত্র প্রকৌশলী বিভাগ  সিভিল প্রকৌশলী বিভাগ  কম্পিউটার প্রকৌশলী বিভাগ   তথ্যসূত্র   বিষয়শ্রেণী:সৌদি আরবের বিশ্ববিদ্যালয় ও মহাবিদ্যালয় বিষয়শ্রেণী:মক্কায় শিক্ষা বিষয়শ্রেণী:১৯৮১-এ সৌদি আরবে প্রতিষ্ঠিত বিষয়শ্রেণী:সৌদি আরবের জাতীয় বিশ্ববিদ্যালয় ও কলেজ বিষয়শ্রেণী:কাউন্সিল অন অকুপেশনাল এডুকেশন কর্তৃক স্বীকৃতিপ্রাপ্ত শিক্ষাপ্রতিষ্ঠান বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইসলামি বিশ্ববিদ্যালয় ও কলেজ বিষয়শ্রেণী:সৌদি আরবের ইসলামি বিশ্ববিদ্যালয় ও মহাবিদ্যালয়